Rigtig fin og ren lejlighed på forholdsvist stille gade i et dejligt livligt kvarter - et af vores favoritområder i København. Kathrine var hurtig til at svare og gav grundige instruktioner til afhentning af nøgle i nærliggende nøgleboks, og der lå et info-ark om lejligheden, da vi ankom. Sengene er gode, køkkenet har hvad man skal bruge, og københavnerbadeværelset er en luksusversion med både vindue og radiator. Alt i alt et sted vi gerne lejer igen en anden gang.